25 éves a belgrádi hungarológia

A Belgrádi Egyetem Filológiai Karának Magyar Nyelv és Irodalom Tanszéke fennállásának negyedszázados évfordulóját ünnepli. A tanszéket Sava Babić, a neves irodalomtörténész és műfordító alapította 1994-ben azzal a céllal, hogy kineveljék a magyar nyelv és kultúra szerb anyanyelvű szakértőit. Az eltelt 25 év alatt a tanszék egykori hallgatói közül többen is doktori fokozatot szereztek, a mai állandó oktatók mind a volt hallgatók körül kerültek ki.

A jeles évfordulót a tanszék nemzetközi konferenciával ünnepli november 29–30-án. A szűkebb régión (Szerbia, Horvátország, Szlovénia) kívül magyarországi, romániai, szlovákiai, ausztriai, sőt norvégiai és oroszországi egyetemek és kutatóhelyek jelentős irodalmárai és nyelvészei, kultúrtörténészei és műfordítói tartanak előadást a konferencián; az előadások nagy része magyar, kisebb része szerb nyelvű. A megnyitón mások mellett beszédet mond Sava Babić özvegye is.

A részletes tudományos programot mellékeljük.

Dr. Marko Čudić, tanszékvezető

az MTA külső köztestületének tagja